CELEX: 62012CA0164
Language: da
Date: 2014-01-23 00:00:00
Title: Sag C-164/12: Domstolens dom (Første Afdeling) af 23. januar 2014 — DMC Beteiligungsgesellschaft mbH mod Finanzamt Hamburg-Mitte (anmodning om præjudiciel afgørelse fra Finanzgericht Hamburg — Tyskland) (Beskatning — selskabsskat — overførsel af andele fra et personselskab til et kapitalselskab — bogført værdi — anslået værdi — dobbeltbeskatningsoverenskomst — umiddelbar beskatning af latente kapitalgevinster — forskellig behandling — restriktion for de frie kapitalbevægelser — opretholdelsen af fordelingen af beskatningskompetencen mellem medlemsstaterne — proportionalitet)

29.3.2014   
            
            
               DA
            
            
               Den Europæiske Unions Tidende
            
            
               C 93/6
            
         Domstolens dom (Første Afdeling) af 23. januar 2014 — DMC Beteiligungsgesellschaft mbH mod Finanzamt Hamburg-Mitte (anmodning om præjudiciel afgørelse fra Finanzgericht Hamburg — Tyskland)
   (Sag C-164/12) (1)
   
   (Beskatning - selskabsskat - overførsel af andele fra et personselskab til et kapitalselskab - bogført værdi - anslået værdi - dobbeltbeskatningsoverenskomst - umiddelbar beskatning af latente kapitalgevinster - forskellig behandling - restriktion for de frie kapitalbevægelser - opretholdelsen af fordelingen af beskatningskompetencen mellem medlemsstaterne - proportionalitet)
   2014/C 93/08
   Processprog: tysk
   
      Den forelæggende ret
   
   Finanzgericht Hamburg
   
      Parter i hovedsagen
   
   
      Sagsøger: DMC Beteiligungsgesellschaft mbH
   
      Sagsøgt: Finanzamt Hamburg-Mitte
   
      Sagens genstand
   
   Anmodning om præjudiciel afgørelse — Finanzgericht Hamburg — fortolkning af artikel 43 EF (nu artikel 49 TEUF) — selskaber med hjemsted i en anden medlemsstat, der indskyder selskabsandele i et nationalt kapitalselskab, og som herfor modtager andele i dette selskab — lovgivning, der i et sådant tilfælde fastsætter, at de indskudte aktiver skal fastsættes i kapitalselskabets balance med deres faktiske værdi, og ikke deres bogførte værdi, således at de skjulte reserver afdækkes — mulighed for at betale den omhandlede skat i fem delbeløb under sikkerhedsstillelse for betalingen
   
      Konklusion
   
   
               1)
            
            
               Artikel 63 TEUF skal fortolkes således, at formålet om opretholdelsen af fordelingen af beskatningskompetencen mellem medlemsstaterne kan begrunde en medlemsstats lovgivning, hvorefter værdien af aktiver, der af et kommanditselskab er blevet indskudt i et kapitalselskab, som har sit hjemsted på denne medlemsstats område, skal ansættes til deres anslåede værdi, hvorved de latente kapitalgevinster af disse aktiver, som er opstået på nævnte område, bliver skattepligtige inden deres faktiske realisering, såfremt nævnte stat ikke har faktisk mulighed for at udøve sin beskatningskompetence på disse kapitalgevinster, når de faktisk realiseres, hvilket det tilkommer den nationale ret at fastslå.
            
         
               2)
            
            
               En medlemsstats lovgivning, som fastsætter en umiddelbar beskatning af latente kapitalgevinster, der er opstået på dens område, går ikke ud over, hvad der er nødvendigt for at opnå formålet om at opretholde fordelingen af beskatningskompetencen mellem medlemsstaterne, såfremt forpligtelsen til at etablere en bankgaranti i tilfælde, hvor den skattepligtige har valgt at udskyde betalingen, pålægges under hensyntagen til den reelle risiko for, at skatten ikke kan opkræves.
            
         
      (1)  EUT C 217 af 21.7.2012.